Lav et referat af nedenstående tekst:

Tekst:
Der var en ny spiller på rækværket omkring banen, da Hals Forenede Sportsklubber, HFS, lørdag indviede foreningens nye bane på en smuk sensommerdag. Hals Kirke har nemlig købt en reklameplads blandt de 180 reklamepladser, det nye stadion tilbyder, fortæller Henrik Studsbjerg, der er er sponsoransvarlig i HFS. Ud over reklamebanneret, "Hals Kirke ønsker god kamp", har kirken tegnet et sponsorat på samme vilkår, som omkring 80 andre sponsorer fra omegnen. Nu er kirken at finde i selskab med kroen, pizzariaer, restauranter, tømrere, murere, malere og mange andre, og det passer menighedsrådet fint. Mest for at støtte Menighedsrådsformand Ellen Jensen har ikke forestillet sig, det giver det helt store rykind i kirken den kommende tid. Men det er heller ikke det, der er meningen, fortæller hun. - Vi vil egentlig bare gerne støtte det lokalsamfund, vi er en del af, siger hun. Der var fuldstændig enighed i menighedsrådet om det nye og lidt usædvanlige initiativ, fortæller Ellen Jensen. - Det er jo ikke store beløb, vi taler om. Det svarer lidt til, hvad vi giver for en annonce i den lokale avis, siger hun. - Vi har en rigtig god kontakt og et fint samarbejde med mange andre i lokalsamfundet, men vi har bare aldrig rigtig haft kontakt med de unge i sporten. Vi undrer os faktisk over, der ikke er nogen af os, der har tænkt på det før, siger hun og giver æren for den nye idé til kirkens graver Lise Jensen. - Den havde vi ikke set komme Henrik Studsbjerg glæder sig over den nye sponsor. - Den havde vi ikke set komme, men det er jo helt fantastisk, siger han. Indvielsen lørdag blev markeret med omkring 300 gæster og masser af aktiviteter foruden en række kampe på det nye stadion.

Referat:
Hals Kirke støtter den lokale fodboldklub HFS ved at købe sponsorat og en ren reklame på klubbens nye stadion. Mest for at støtte lokalsamfundet, lyder det fra menighedet.